Эльвира Розалиның елан белән күргәннәре... (ФОТО)

	Узган ялларда җырчы Эльвира Розали тормыш юлдашы Илсур белән гөмбә җыярга дип, Лаеш районының Комлы Кавал авылы тирәсенә барып кайткан булган. Үзләренең бакчалары да әлеге авылдан ерак түгел икән.	 Гөмбә дә бик күп, гаиләләре белән үсеп утыралар, ди. Бер сәгать эчендә генә җырчы ике чиләк гөмбә җыйган. Нигездә, майлы гөмбәләр икән. Араларында каен гөмбәләре дә очраган. Эльвира Розалиның бик тиз гөмбә җыярга осталыгы бар шул. Ул кечкенәдән үк гөмбә җыярга яраткан. Үз гомерендә әле аның бер мәртәбә дә гөмбә җыйганда елан очратканы булмаган. Бу соңгы баруында елан белән күзгә-күз очрашкач, курку хисе әле дә сүрелмәгән. Еланны күрүе дә булган, бар булган тавышы белән кычкырып, артка ике метр сикергән. Аннары ире Илсур тынычландырган инде үзен. 
	Эльза ГАЗИЗОВА	
Интертат.ру

	№   | 16.09.2014	


